મતદાર જાગૃતિ રેલી લુન્સીકકૂઇથી શરૂ થઇ બસડેપો, ચારપુલ, નગરપાલિકા, ચાંદનીચોક, અશોકા ટાવર, દાબુ હોસ્પિટલ, શાંતાદેવી રોડ, સ્ટેટન, સાંઢકુવા, રિલાયન્સ મોલ, આશાપુરી મંદિર, દુધિયા તળાવ, વલ્લભ એસ્ટેરટ, ટેકનિકલ શાળા થઇ શહેરના માર્ગો પર સ્લોગન, નારા સાથે ફરી પરત લુન્સીકૂઇ આવી હતી. લોકોને મતદાન કરવા અપીલ કરવામાં આવી હતી. નવસારી શહેરમાં સવારના સમયે એટલી મોટી સંખ્યામાં સાઈકલ રેલી નીકળી હતી કે માર્ગો સાઈકલથી ઉભરાયા હતા. શહેર સાઈકલમય બનેલું જોવા મળ્યું હતું અને આમજનતામાં સાઈકલ રેલી આકર્ષણનું કેન્દ્ર બની હતી.